OzLabs/hebrew-wiki-articles huggingface dataset:
מסילת הרכבת לעקבה

קטר רכבת בעקבה
רכבת בו[[ואדי ראם]]
מסילת הרכבת לעקבה היא מסילת רכבת צרה המתפצלת ממסילת הרכבת החיג'אזית ומובילה לעיר עקבה שבדרום-מערב ירדן. המסילה ברוחב של 1,050 מ"מ ובאורך כולל של 293.34 ק"מ, משמשת בעיקר להובלת הפוספטים הנכרים במרכז ירדן בדרכם לייצוא דרך נמל עקבה, בו היא מסתיימת.

==היסטוריה==
חיבורה של עקבה אל מסילת הרכבת החיג'אזית עלה לראשונה בעת סלילתה של האחרונה בראשית המאה ה-20 בידי האימפריה העות'מאנית. בריטניה אשר ראתה בכך איום צבאי ותחרות לתעלת סואץ שהייתה אותה עת בשליטתה, קידמה בחודש מאי 1906 ספינות קרב אל מצרי הדרדנלים והעיר איסטנבול, והעות'מאנים ויתרו על המיזם. במלחמת העולם השנייה החלה סלילתה של מסילת ברזל ממעאן לכיוון עקבה, אך הפרויקט נזנח זמן קצר לאחר מכן, לאחר שהושלמה הנחת מסילת ברזל באורך של כ-42 ק"מ בלבד. 

לבקשת ממשלת ירדן, ב-1965 גבשה חברה גרמנית מספר אפשרויות להנחת תוואי המסילה, והתוואי שנבחר התבסס על מסילת הברזל החיג'אזית הקיימת אגב הוספת קטע חדש מתחנת בטן אל-ע'ול ושסלילת שלוחות רכבת אל מכרות הפוספט במרכז המדינה. ב-1972 הוקמה "חברת רכבת עקבה" (Aqaba Railway Corporation) שמושבה בעקבה, וזו מופקדת על ניהול הקו ותנועת הרכבות לאורכו. הנחת מסילת הרכבת החדשה החלה בנובמבר 1972, והקטע באורך של 116.8 ק"מ נחנך ב-14 בנובמבר 1975. אף כי המסילה החדשה מתחילה בבטן אל-ע'ול, המרחקים לאורכה נמדדים מתחנת עקבה אל-חיג'זיה השוכנת 5.5 ק"מ צפונית לה. בד בבד נסללה במרכז ירדן מסילת רכבת באורך של 22 ק"מ, המחברת את מכרות הפוספט באל-אביאד ובחסה אל מסילת הרכבת החיג'אזית. אורך הכולל של הקו הוא 293.34 ק"מ.

==הפעלה==
הפוספטים מובלים בקרונות מטען במשקל של 40 עד 46 טון כל אחד. הרכבות מונעות על ידי שני קטרים, ואורכן הוא עד 32 קרונות. קטע המסילה בין עקבה לוואדי ראם משמש לעיתים לרכבות נוסעים המונעות בקיטור. מסילת הרכבת החיג'אזית שמדרום לפיצול לעקבה אינה בשימוש.

==קישורים חיצוניים==

* 

* [http://www.railpictures.net/showphotos.php?railroad=Aqaba%20Railway%20Corporation תמונות של המסילה]

==הערות שוליים==

קטגוריה:ירדן: תחבורה
קטגוריה:עקבה
קטגוריה:אסיה: מסילות רכבת
תל רגב

תל רגב, מבט לכיוון מזרח מ[[כביש 70]]
תל רֶגֶב (בערבית: תל הַרבַּג) הוא תל בגובה של 27 מטרים, השוכן בכניסה לכפר חסידים בעמק זבולון בסמוך לכביש 70, מדרום לאפיק נחל ציפורי. מיקום התל הוא בכניסה לנחל ציפורי ובכך הוא חולש על האזור. שמו של התל בערבית ניתן לו על שמו של שיח׳ הרבאג׳ שנקבר כאן לפי המסורת הערבית.

התל נחפר בתקופת המנדט הבריטי על ידי ג'ון גרסטנג. הוא חפר בצפון-מערב התל חפירה בצורת בור עמוק, 30X30 מ. בתל נמצאו ממצאים ארכאולוגיים מתקופת הברונזה התיכונה II ב. בשכבה נמצאו שרידי עיר מבוצרת וקברים. תקופת הברונזה המאוחרת, תקופת ברזל א - נמצאו שרידי עיר מבוצרת, בתקופה הביזנטית ובתקופה העות'מאנית נמצאו שרידי יישוב כפרי. בחפירה נוספת שנערכה בשנת 1993 נחשפו שתי שכבות ארכאולוגיות, בשכבה הקדומה התחתונה נמצאו שרידי דרך, בשכבה העליונה המאוחרת יותר נמצאו שרידי מבנים מהתקופה הביזנטית.

היישוב בתל היה חלק ממערך יישובים שהתקיים בתקופה הברונזה המאוחרת בדרום עמק עכו הכוללים את תל פר תל נמוך וקטן הנמצא בסמוך לצומת זבולון בין כביש 70 לכביש 780 המוביל לקריית אתא, תל א-נחל, תל אדהאם ותל אבו הואם. ייתכן שהעיר ששכנה על התל הייתה בירתה של ממלכה שכללה חלק מהתלים הנזכרים לעיל או כולם.

רוב החוקרים מזהים את תל רגב עם העיר חֶלְקַת המופיעה בספר יהושע כעיר השוכנת על גבול נחלת שבט אשר . כשתל כיסון מזוהה עם אכשף, תל פר מזוהה עם "בטן", תל א-נחל היא כנראה מִשְׁאָל ותל עליל (ח'ירבת ראס עלי) מזוהה עם חלי השוכן כששה ק"מ צפון מזרחית לתל רגב. חלקת מופיעה גם בספר יהושע כאחת הערים שהוקצו ללויים: . צבי גל בספרו "הגליל התחתון : גאוגרפיה יישובית בתקופת המקרא" מזהה את חלקת עם תל מעמר, הוא לא נותן הצעת זיהוי לתל רגב.

יוחנן אהרוני הציע לזהות את תל רגב עם העיר אכשף. כשהוא מציין שהייתה העיר החשובה ביותר בעמק עכו בתקופת המקרא. פרופ' ג'ון גרסטנג הציע ב-1931 לזהות את חרושת הגויים בתל רגב, אולם הצעתו לא התקבלה.

==קישורים חיצוניים==

* [http://www.antiquities.org.il/BestSitesMap_Item_heb.asp?id=4974 תל רגב] באתר רשות העתיקות
*
*

==הערות שוליים==

קטגוריה:עמק זבולון
קטגוריה:מישור החוף הצפוני: אתרים ארכאולוגיים
קטגוריה:אתרים ארכאולוגיים כנעניים בארץ ישראל
קטגוריה:נחלת שבט אשר
הלבשה תחתונה

הַלְבָּשָׁה תַּחְתּוֹנָה כוללת בגדים הנלבשים בצמוד לגוף, ובפרט ובעיקר תחתונים וחזייה. בגדים אלה קרויים "הלבשה תחתונה" משום שבדרך כלל הם אינם גלויים, אלא נלבשים מתחת לבגדים שמעליהם - חולצה, מכנסיים, חצאית או שמלה (אולם לא כל פריט שנלבש מתחת לבגדים ואינו גלוי יוגדר אוטומטית כ"הלבשה תחתונה"). לבישה של הלבשה תחתונה מסוג חזייה או תחתונים באופן גלוי במקומות ציבוריים עשויה להיחשב לגסות רוח או להתערטלות בפומבי במרבית המקומות בעולם.

תפקידי ההלבשה התחתונה הם מגוונים. הגאטקעס והגופייה הארוכה נלבשים כדי לשמור על חום הגוף מעבר לשמירה שמספקת ההלבשה העליונה. עקב השינויים שחלו בדפוסי הלבוש המקובלים במהלך השנים, הן הגאטקעס והן הגופייה, יכולים להחשב גם כהלבשה עליונה. הגופייה הקצרה והתחתונים נלבשים כדי לשמור על ההלבשה העליונה נקיה; בהקשר זה ניתן להחשיב גם את הגרביים להלבשה תחתונה.

בשנת 2003 הוערך שוק ההלבשה התחתונה העולמי ב-23 מיליארד דולר.

==עיצובים וסגנונות==
{| class=wikitable width=100%
|-
!width=20%|שם
!width=20%|כינויים
!width=40%|מידע
!width=20%|סגנונות
|-
|colspan=4 bgcolor=#FF9966 align=center|מיועד לגברים ולנשים
|-
|colspan=4 bgcolor=#FFCC99|לבוש מלא
|- valign=top
|תחתונים ארוכיםתחתונים ארוכים
|גטקעס
|תחתונים ארוכים חמים במיוחד או רגילים הכוללים מכנסיים באורך מלא וגופייה באורך מלא
|
*תחתונים תרמיים המיועדים לחימום באזורים קרים במיוחד.
|-
|colspan=4 bgcolor=#FFCC99|חלק גוף עליון
|- valign=top
|גופיהגופיה)
|גופיית סבא
|גופייה הדומה לחולצת T אך בלא השרוולים.
|
|- valign=top
|חולצת Tחולצת T
|טישירט
|חולצה המיועדת לחצי הגוף העליון. לחולצה אין כפתורים והשרוולים יכולים להיות או קצרים או ארוכים.
|
*חולצת T עם צווארון עגול
*חולצת T עם צווארון V
|-
|colspan=4 bgcolor=#FFCC99|חלק גוף תחתון
|- valign=top
|טנגהטגנה
|
|מ"נטנגה", מילה המתארת את אזור החלציים בשפת הקימבונדו שהייתה נפוצה בדרום אמריקה לפני תקופת הקולוניות) - יושבים מתחת לקו המותן ומכסים את כל הישבן. הישבן ואזור המפשעה מכוסים לחלוטין ומחוברים ביניהם בעזרת רצועה או חוט באזור הירכיים.
|
|- valign=top
|-
|colspan=4 bgcolor=#FF9966 align=center|מיועדים לנשים
|-
|colspan=4 bgcolor=#FFCC99|חצי גוף עליון
|- valign=top
|חזייהחזייה
|
|
|
*חזייה מרופדת
*חזיית פוש אפ
*חזיית ספורט
*חזיית T
*חזייה ללא כתפיות
|-
|colspan=4 bgcolor=#FFCC99|חצי גוף תחתון
|- valign=top
|תחתוני נשיםתחתוני נשים
|
|
|
|- valign=top
|תחתוני ביקיניביקיני
|
|
|
|- valign=top
|חוטיניחוטיני
|G סטרינג
|
|
|-
|colspan=4 bgcolor=#FF9966 align=center|בגדי גברים
|-
|colspan=4 bgcolor=#FFCC99|חצי גוף תחתון
|- valign=top
|בוקסרז צמודיםבוקסרז צמודים
|
|
|
|- valign=top
|בוקסרז רחביםבוקסרז רחבים
|
|
|
|- valign=top
|תחתוני גבריםתחתוני גברים
|
|
|
|- valign=top
|ג'וקסטרפג'וקסטרפ
|
|
|
|}

== קישורים חיצוניים ==

* 
* ג'ניפר בנג'מין, [https://web.archive.org/web/20120504001941/http://ifeel.co.il/page/5842 מציצים], מגזין האינטרנט ifeel, 19 באוגוסט 2010
* 
* 
* 

*
קטגוריה:ערכים שבהם תבנית בריטניקה אינה מתאימה
ארנסט זלין

ארנסט זלין (בגרמנית: Ernst Sellin; 26 במאי 1867 - 1 בינואר 1946) היה תאולוג גרמני ומראשוני העוסקים בארכאולוגיה מקראית.

==ביוגרפיה==
זלין למד תאולוגיה ושפות המזרח הקרוב באוניברסיטאות רוסטוק, ארלנגן ובאוניברסיטת לייפציג. הוא קיבל את הדוקטורט ב-1889 ואז עבד כמורה בתיכון בפרכים (Parchim) בשנים 1894-1891. לאחר מכן, בשנים 1897-1894 הרצה בארלנגן, והתמנה לפרופסור באוניברסיטת וינה (1908-1897), ולימד גם ברוסטוק (1913-1908), אוניברסיטת קיל (1921-1913) ובאוניברסיטת הומבולדט (1935-1921).

זלין זיהה מוקדם את חשיבותה של הארכאולוגיה בהקשר לעבודתו התאולוגית והוביל חפירות עם בדז'יך הרוזני בתל תענך בארץ ישראל (1904-1902). מוקד נוסף של עבודתו היה המחקר הארכאולוגי של יריחו (תל א-סולטאן; 1909-1907) ושכם (תל בלאטה; 1914-1913).

זלין פרסם ספרים רבים, והחשוב בהם, המבוא ללימוד התנ"ך (1910, מהדורת 1969 נערכה לאחרונה על ידי גיאורג פוהרר Georg Fohrer), שימש כספר לימוד סטנדרטי לתלמידים רבים.

בתחילת המאה ה-20 ארנסט זלין פיתח תזה הטוענת, כי משה היה מרטיר שנהרג בידי בני ישראל. זיגמונד פרויד התבסס בספרו משה האיש ואמונת הייחוד (Der Mann Moses und die monotheistische Religion) על תובנותיו של זלין.

בין תגליותיו הגדולות ביותר היה פתרון לשאלה גדולה בהבנת סצנה מהברית החדשה, האם ריפא ישו אדם עיוור בדרך ליריחו או לאחר שהגיע לשם (לוקס 18:35 ומארק 10:46). זלין גילה ערים תאומות ביריחו, אחת מהם היא עיר העתיקה המוזכרת בספר יהושע, והשנייה היא העיר הרומית החדשה. המרחק ביניהן הוא כקילומטר וחצי ושתיהן נקראו "יריחו". לכן שיער כי האירוע המדובר אירע במעברו של ישו בין "יריחו של לוקס" אל "יריחו של מארק", וכך ניתן ליישב בין המקורות.

==קישורים חיצוניים==

==הערות שוליים==

קטגוריה:ארץ ישראל: ארכאולוגים
קטגוריה:ארכאולוגים גרמנים
קטגוריה:תאולוגים נוצרים
קטגוריה:סגל אוניברסיטת רוסטוק
קטגוריה:בוגרי אוניברסיטת לייפציג
קטגוריה:גרמנים שנולדו ב-1867
קטגוריה:גרמנים שנפטרו ב-1946
זים הפולש

זים הפולש (באנגלית: Invader Zim) היא תוכנית אנימציה אשר שודרה במקור בערוץ ניקלודאון בין השנים 2001 עד 2006. התוכנית שודרה בשידורים חוזרים בערוץ עד שנת 2013. הסדרה עוסקת בחייזר מהאימפריה האירקנית בשם זים שנשלח על ידי מנהיגיו למשימה חשאית: כיבוש כדור הארץ. יחד עם עוזרו GIR הרובוט, המסתווה בתור כלב, ובעזרת תחפושת אדם מוזרה, הם מנסים למצוא את החולשות של כדור הארץ, כדי שהצי המלחמתי האירקני יוכל להרוס את הכוכב עד יסוד. אבל חוקר העל-טבעי דיב מנסה בכל פעם לעצור אותם, וכך נוצרות מלחמות רבות בין זים לדיב.

כריכת גיליון הקומיקס הראשון של התוכנית

ב-8 ביולי 2015 יצא ספר קומיקס ראשון המבוסס על התוכנית על ידי המו"ל "אוני פרס" בשיתוף עם ג'הונן ואסקז, יוצר התוכנית, וערוץ ניקלודאון.

באוגוסט 2019 יצא בנטפליקס סרט הממשיך את הסדרה, "זים הפולש: חור שחור לפניך".

== עלילה ==
זים הוא חייזר מהאימפריה הארקנית, שרוצה להתקבל לעבודה כפולש. כדי להיפטר מזים, שני מנהיגים של האימפריה שולחים אותו למשימה להשמיד את כדור הארץ, למרות שהם לא בטוחים שזה כוכב בכלל.

כדי להקטין את סיכויין לשרוד, במקום להביא לו רובוט עזר, המנהיגים מוסרים לו רובוט מקולקל. להפתעתם, זים מגיע לכדור הארץ. הסדרה היא על ניסיונותיו של זים להשמיד את כדור הארץ בזמן שדיב, חוקר על-טבעי, עוצר אותו.

== דמויות ==
* זים - חייזר מרושע מהאימפריה האירקנית שנשלח על ידי המפקדים שלו למשימה שהיא בעצם דרך להרוג אותו במסווה אך בטעות מוצא את עצמו בכדור הארץ ולוקח עליו את המשימה להשמיד את כדור הארץ ללא הצלחה. הוא מסתווה לילד עם בעיית עור ולפעמים אדם זקן עם כלב. בעל אלרגיה למים אשר גורמת לעור שלו להישרף.
* גיר (באנגלית: GIR) - הוא רובוט מקולקל שמטרתו לעזור לזים להשמיד את כדור הארץ. גיר מתנהג לרוב כמו ילד קטן אך לפעמים גם מתנהג בצייתנות (דבר זה מאופיין כשעיניו הופכות לאדומות).
* דיב - דיב הוא ילד פרנואיד מהכיתה של זים, חושב שהוא היחידי שמבין שזים הוא חייזר. מנסה לעצור את זים מלהשמיד את כדור הארץ ולהוכיח שזים הוא חייזר. 
* גאז - אחותו של דיב. גאז היא לעיתים רחוקות עוזרת לאחיה במשימותיו. גאז היא אדישה ומטילה אימה על אחיה כשהוא מעצבן אותה. כמו אחיה גם היא מודעת לזהותו האמיתית של זים אך לא עושה שום דבר בנידון.
* פרופסור ממברין - אבא של גאז ודיב, מדען מפורסם שיש לו תוכנית טלוויזיה על ניסוים במדע. ממברין הורה יחיד, שיטת התקשור עם ילדיו זה בעיקר דרך מסך מעופף. רוצה שדיב יעזוב את החקר על חייזרים ויחקור "מדע אמיתי" .ההמצאות שלו בדרך כלל ביזאריות אך לפעמים רציניות. לעיתים קרובות עסוק מידי כדי להיות עם ילדיו.
* גברת ביטרס - המורה של הכיתה שבה נמצא דיב וזים. היא אשה גבוהה, רזה וזקנה, נטולת רגש וחמלה, בעלת סלידה צינית כלפי החיים. היא נותנת עונשים מוגזמים כלפי תלמידיה. הרבה פעמים היא הולכת כמו נחש ומופיע פתאום בצללים של אנשים. נרמז בקומיקסים שהיא מלכת החרקים אשר מתכננת פלישה.
* הגבוהים (באנגלית: the tallests) - המנהיגים של האימפריה האירקנית. שונאים את זים ושלחו אותו ל"משימה מיוחדת וסודית" בכדור הארץ כדי להיפטר ממנו. אוהבים לצחוק על זים ולהעמיד פנים שהם מתעניינים בו.
* קיף (באנגלית: Keef) - החבר הכי טוב לשעבר של זים. זים אשר נמאס מנסיונותיו לבלות איתו ומחליף את עייניו בעיניים רובוטיות אשר שגורמות לדבר הראשון שקיף מסתכל עליו, סנאי, להראות כמו זים מה שגורם לו לרדוף אחריו.

==קישורים חיצוניים==

* 

קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2000
קטגוריה:זוכי אמי בפריים טיים: תוכניות: הישגים באנימציה
ראול וולש

וולש בתפקיד [[ג'ון וילקס בות' בסרט "הולדתה של אומה" (1915)]]
ראול וולש (באנגלית: Raoul Walsh; 11 במרץ 1887 - 31 בדצמבר 1980) היה במאי קולנוע אמריקאי, בעל קריירה קצרה כשחקן ראינוע.

==ביוגרפיה==
בשנת 1915 גילם את דמותו של ג'ון וילקס בות' באפוס של ד.וו גריפית' "הולדתה של אומה". בהמשך ביים כשישים סרטי ראינוע, בהם "הגנב מבגדד" (1924) בכיכובו של דאגלס פיירבנקס ו"לשם התהילה" (1926)

ב-1927 נמנה עם 36 המייסדים של האקדמיה האמריקאית לקולנוע.

ב-1930 יצר את המערבון האפי הראשון, "נתיב ענקים" (The Big Trail), בו כיכב בתפקידו הראשון פועל במה בשם מאריון מיטשל מוריסון, לו העניק וולש את שם הבמה ג'ון ויין.

בהמשך ביים סרטי גנגסטרים כגון "שנות העשרים הסוערות" (1939) עם המפרי בוגרט וג'יימס קאגני, "הנוסעים בלילה" (1941) עם אידה לופינו והמפרי בוגרט, ו"חום לבן" (1949) עם ג'יימס קאגני; מערבונים כ"פיקוד אפל" (1940) עם ג'ון ויין ורוי רוג'רס, "הרי הסיירה הגבוהים" (1941) עם בוגארט ולופינו, "הם מתו במגפיהם" (1941) עם ארול פלין; סרט המלחמה "המטרה, בורמה!" (1945) עם ארול פלין וסרט מוזיקלי אחד "בלונדינית התות" עם ג'יימס קאגני, אוליביה דה הבילנד וריטה הייוורת'. כולם הופקו באולפני האחים וורנר.

בשנות החמישים יצר שלושה סרטים בכיכובו של קלארק גייבל, "האיש הגבוה" (1955), "מלך וארבע מלכות" (1956) ו"להקה של מלאכים" (1957).ב-1951 ביים את "קפטן הוריישיו הורנבלואר" בכיכובם של גרגורי פק ווירג'יניה מאיו. כן ביים ב-1955 את סרט המלחמה "זעקת הקרב" לפי ספרו של לאון יוריס. סרטו האחרון היה "על גבורה ואהבה" (1964). וולש, בעל עין אחת, (השנייה מכוסה ברטייה) היה מטובי במאי הפעולה בהוליווד ואחד מחשובי יוצרי המערבון. בסך הכל ביים בין השנים 1914 ל-1964 למעלה מ-130 סרטי קולנוע וראינוע.

== קישורים חיצוניים ==

* [http://sensesofcinema.com/2002/great-directors/walsh/ ראול וולש], באתר Senses of cinema
* [http://www.virtual-history.com/movie/person/2252/raoul-walsh היסטוריה ויזואלית]
* 
* 
* 

קטגוריה:במאי קולנוע אמריקאים
קטגוריה:מייסדי האקדמיה האמריקאית לקולנוע
קטגוריה:במאי ראינוע
קטגוריה:אישים שהונצחו בשדרת הכוכבים של הוליווד: קולנוע
קטגוריה:אמריקאים שנולדו ב-1887
קטגוריה:אמריקאים שנפטרו ב-1980
מחוז קילדייר

מחוז קילדייר (באנגלית: County Kildare, באירית: Contae Chill Dara) הוא אחד 
ממחוזות אירלנד. המחוז שוכן בפרובינציית לנסטר והוא קרוי על שם היישוב קילדייר שנמצא בו למרות שבירת המחוז הוא היישוב נאס.
אוכלוסיית המחוז מונה 210,312 תושבים על פי מפקד האוכלוסין לשנת 2011.

==גאוגרפיה==
מחוז קילדייר גובל במחוזות קרלו, ליש, מית', אופאלי, דבלין וויקלו. 
קילדייר הוא מחוז פנימי ללא גישה לים, ושטחו רובו מישורי.
במחוז עובריים שלושה נהרות עיקריים: בארו, ליפי ובוין.
שטחו של המחוז 1,693 קמ"ר.

====יישובים עיקריים במחוז====
{|
|-
|width=30% valign=top|
* קילדייר
* נאס
* סלבריג'
|width=30% valign=top|

* ליקסליפ
* מיינות'
* ניובריג'
|}

== היסטוריה==
קילדייר הוכרז כמחוז בשנת 1297 וקיבל את גבולותיו הנוכחיים בשנת 1832. המחוז היה ביתם של משפחת פיצג'רלד. חלקים מהמחוז היו חלק מתחום המושב של הבריטים מסביב לדבלין.

בשנת 1856 באזור קורה הוקם מחנה צבאי גדול. עד מהרה סביב המחנה התייחשבו נשים עניות שמוכרות בשם "הגדרוניות מקורה". הן היו שם עד לסוף המאה ה-19. כיום באזור קיים מחנה צבאי גדול של הצבא האירי.

==כלכלה==
המחוז מכיל את המטה האירופאי של מפעלי הייטק כמו אינטל וHP, אשר נחשבים למעסיקים הגדולים בתחום בכל אירלנד.
כמו כן חברת התרופות פייזר מחזיקה את בסיס הייצור האירופאי שלה ביישוב ניובריג' במחוז.

המחוז מכיל חוות הרבעה לסוסי מרוצים ונחשב למרכז של תעשיית הסוסים האירית.
המחוז הוא העשיר ביותר באירלנד (לא כולל דבלין) ושיעור האבטלה בו נמוך, בעיקר בזכות מפעלי ההייטק שבו.

==דוברי אירית==
במחוז ישנם 4,491 דוברי אירית. 2,451 תלמידים רשומים בשבעה בתי ספר יסודיים ובית ספר תיכון אחד בהם שפת הלימוד היא אירית.
על פי מפקד אוכלוסין בשנת 2006, 2,040 אנשים הגדירו עצמם דוברי אירית ביום-יום מחוץ למסגרת לימודית.

== השכלה ==
ביישוב מיינות' שבמחוז פועלות אוניברסיטה אפיפיורית סנט פטריק וסניף של האוניברסיטה הלאומית של אירלנד.
ביישוב קלאן פועל בית ספר תיכון פרטי לבנים של המסדר היישועי.
ביישוב ניובריג' פועלת פנימייה לבנים של המסדר הדומיניקני מאז שנת 1852.

==אישים==
אישים שנולדו בקילדייר:
* ארתור גינס - מייסד מבשלת הבירה גינס.
* איימון ברוי - איש במשטרה הבריטית שתמך והעביר מידע לאירים במלחמת העצמאות האירית ב-1921.
* ג'ון דה רובק - אדמירל אירי בצבא הבריטי.
* כריסטי מור - זמר פולקלור, נגן וכותב שירים.

==מרוצי סוסים==
המחוז ידוע ברחבי העולם במרוצי הסוסים שלו.
במחוז שלושה מסלולי מרוצים ומספר חוות הרבעה לסוסים כולל חוות ההרבעה הלאומית של אירלנד ביישוב קילדייר.

==ערים תאומות==
* 
* 

שתי הערים הללו מהוות מרכז הרבעה של סוסי ת'ורוברד במדינה שלהן.

==קישורים חיצוניים==

* 
* 

קטגוריה:לנסטר
קילדייר
תורת אמת (תוכנה)

תורת אמת היא תוכנה חינמית, המכילה מאגר תורני של ספרי קודש, קונטרסים, ועוד, המוגדרים כספרי יסוד של היהדות.

המאגר מכיל מעל 1,000 ספרים וקונטרסים, וכולל את התנ"ך, משנה, תלמוד בבלי, זוהר, ספרי פוסקים נודעים (כמו שולחן ערוך, היד החזקה לרמב"ם) ומפרשיהם, מוסר והנהגה, מדרשים, וכן ספרי קודש נוספים. חלק מספרי היסוד מנוקדים. למאגר נוסף גם הפירוש "חברותא" לתלמוד בבלי, מאת הרב יעקב שולביץ, ומילון ארמי עברי.

בתוכנה קיימת אפשרות לחיפוש ניבים וביטויים או מחרוזות אחרות. החיפוש כולל בנוסף אפשרויות למציאת גימטריות, ראשי תיבות ודילוגי אותיות בתנ"ך.

בתוכנה פונקציות נוספות כגון לוח שנה עברי ולועזי עם כל זמני היום (זמני תפילות, זריחה ושקיעה וכו') לפי מיקום גאוגרפי של המשתמש, רשימות אישים, מאדם הראשון ועד אחרונים בני זמננו ויומני מעקב לימוד. התוכנה מאפשרת להוסיף באופן פרטי לכל גרסה מקומית ספרים (טקסט, PDF, HTML ופורמטים נוספים) כאשר לאחר ההוספה הספרים ישתתפו בפונקציית החיפוש (למעט PDF שהחיפוש בו אינו נתמך).

ב-2 ביוני 2018 שוחררה גרסה 379.

המאגר פעל בברכת הרב עובדיה יוסף, ונבנה בין השאר על ידי אברכים ממוסדות ישיבת עטרת חכמים בחולון.

==קישורים חיצוניים==
* 

קטגוריה:ארון הספרים היהודי
קטגוריה:מאגרי מידע ביבליוגרפיים עבריים
קטגוריה:תוכנה חינמית
בן ציון ישראל

בן ציון ישראל (1897 – 28 בינואר 1953) היה ראש המועצה המקומית השני של בת ים.

==ביוגרפיה==
בן ציון ישראל נולד בשנת 1897 בשכונת מונטיפיורי בירושלים. בן לרבי משה ישראל, שהיה איש ציבור מוכר ועסקן בכיר בקהילת הגורג'ים בירושלים, ובן למשפחת רבנים וסוחרים מפורסמת מגאורגיה.

רעייתו, מלכה בת מזל ומנחם פפסימודורף, ילידת שכונת נחלת שבעה בירושלים.

עם פרוץ מלחמת העולם הראשונה (1914) הוכרח לנדוד עם משפחתו לאלכסנדריה שבמצרים בגזירת השלטון הטורקי. בגמר המלחמה חזר עם משפחתו ובחר להתיישב בתל אביב, שם עסק במסחר והפך לאחד הסוחרים הגדולים בעיר.

הצטרף לאגודת "בית וגן" ונבחר לסגן יושב ראש האגודה. האגודה רכשה חלקת אדמה בדרומה של יפו כדי לתקוע יתד ליישוב של שומרי דת ומסורת.

ב-1926 יחד עם חברי האגודה ו-33 משפחות, הקים את היישוב בית וגן, שלימים שינה את שמו לבת ים. ב-1934 הקים את ועד העדה הספרדית ונבחר לנשיאה. ב-1935 יזם את הקמת בית הכנסת "מרום ישראל", כשהוא תורם את חלקת האדמה ומממן את בניית בית הכנסת.

ב-1936, עם פרוץ המרד הערבי הגדול, הקים את תחנת הנוטרים.

פעל מול השלטון הבריטי לקבל הכרה למועצה מקומית, וב-24 בדצמבר 1936 קיבל אישור להפוך את האגודה למועצה מקומית, ובכך פתח את הדרך להשגת תקציבים מהשלטון.

ב-1937 התמנה לראש המועצה השני של בת ים, עד הבחירות בקיץ 1939.

ב־11 באוגוסט 1938 יצא בנו בכורו, יוסף, לגבות כספים מבעלי חוב ערביים ביפו. ליד מגדל השעון ירו בו ערביים ופצעו אותו קשה מאוד. לאחר יומיים נפטר. הצער הרב הביא לפרישתו של בן ציון מהחיים הפוליטיים.

בן ציון ישראל נפטר ב-28 בינואר 1953, בגיל 55, ונקבר בהר המנוחות בירושלים.

==קישורים חיצוניים==
* [https://web.archive.org/web/20131018145118/http://bat-yam.muni.il/show_item.asp?itemId=369&levelId=57937 בן ציון ישראל] באתר עיריית בת ים
* (דב דויטש, 'פרנס נאמן'; הרב משה י. לוי, 'עסקן ונדבן')

==הערות שוליים==

קטגוריה:ראשי עיריית בת ים
קטגוריה:ישראלים שנולדו ב-1897
קטגוריה:ישראלים שנפטרו ב-1953
אמל-מרדוך

אָמֵל מְרדוך או אָמֵל מְרֹדַךְ או בכינויו המקראי אֱוִיל מְרֹדַךְ, היה בנו ויורשו של נבוכדנצר השני. כיהן כמלך בבל, מחודש אלול בשנת 562 לפנה"ס עד חודש תשרי בשנת 560 לפנה"ס.

== דמותו במקרא ==
כינויו המקראי אויל מרודך, משמעותו איש-מרדוך awīl-Marduk, נחשב למלך סבלן כלפי העמים הכבושים אשר היו בחסותו, יותר מאשר אביו. מעשיו הציתו מחדש את תקוות גולי יהודה לחידוש מלכות בית דוד, אשר הנצר האחרון שלה היה יהויכין בן יהויקים, שישב בכלא הבבלי. 

המקרא מספר שבסוף שנת המלכתו שחרר את יהויכין מלך יהודה מכלאו, כעבור 37 שנה מאז שאביו נבוכדנצר הגלה אותו לבבל בשנת 597 לפנה"ס. השחרור אירע בסוף חודש אדר שנת 561 לפנה"ס, מספר ימים לפני חגיגות ראש השנה הבבלי בתחילת חודש ניסן.

==קישורים חיצוניים==

==הערות שוליים==

קטגוריה:מלכי בבל
קטגוריה:אישים בתנ"ך המוזכרים במקורות חיצוניים
קטגוריה:קורבנות רציחות פוליטיות באסיה
קטגוריה:כשדים
קטגוריה:קורבנות רצח בתנ"ך
קטגוריה:אישים שחיו במאה ה-6 לפנה"ס
מובל ניקוז

מובל ניקוז לאורך רחוב אבן גבירול בתל אביב לכיוון [[נחל הירקון. שפכו לצד גשר אוסישקין]]
מוֹבָל נִיקּוּז הוא תעלת מים סגורה או פתוחה (כלומר עם או בלי תקרה) העשויה בדרך כלל בטון ומוליכה מי נגר לצרכים הנדסיים שונים, בעיקר כדי למנוע הצפות של מבנים או דרכים.

==סוגי מובל ניקוז==
המובלים נחלקים לשני סוגים:
*מובל פתוח - תעלה בעלת רצפה ושתי דפנות.
*מובל סגור - מכונה בשפה המקצועית מעביר מים, למעשה מנהרה המוליכה את המים, בהתאם לדרישות הניקוז.

לעיתים קרובות נבנים מעבירי מים מצינורות בטון המונחים על הקרקע בנתיב הזרימה, ובקצוותיהם בונים קירות בטון נמוכים לצורך הכוונת הזרימה אל תוך הצינור ומניעת התערבלות מים בסביבת פתח הצינור. בעת תכנון כבישים ומסילות, נהוג לבנות מובלים פתוחים בצד הנתיב ובמקביל לו, ואילו מובלי ניקוז סגורים מוליכים את המים מתחת למיסעות, בדרך כלל בניצב לכיוון התנועה בנתיב. מובלי ניקוז סגורים ופתוחים מוקמים גם באזורים חקלאיים, כדי למנוע הצפת שטחים וכתוצאה ממנה פגיעה ביבול ובעבודות החקלאיות.

==ביאורים==

קטגוריה:הנדסה אזרחית
קטגוריה:תעלות
עלי משפט

עלי משפט הוא אחד מכתבי העת משפטיים של המרכז האקדמי למשפט ולעסקים ברמת גן.

כתב העת נוסד בשנת 1998 במרכז האקדמי למשפט ולעסקים, שבשעתו נקרא "המכללה למשפטים רמת גן". העורך הראשי והמייסד הוא השופט רחמים כהן. העורך כיום הוא פרופ' אבישלום וסטרייך.

כתב העת מעודד שיח משפטי ומחקרי ומשמש פלטפורמה אקדמית לאנשי מחקר ואקדמיה מתחום המשפטים. בכתב העת פורסמו מאמרים ודברי הגות של מרצים וחוקרים ידועים, בהם אהרן ברק, מרדכי קרמניצר, ש"ז פלר, מרים גור אריה ודורית ביניש.

כתב העת יוצא לאור פעם בשנה, וחברי המערכת הם סטודנטים מצטיינים למשפטים. המאמרים המתפרסמים עוברים הליך שיפוט וביקורת עמיתים, עריכה לשונית ומבנית, כדי להתאים לסטנדרטים אקדמיים.

עלי משפט מופץ חינם מדי שנה למרצים בפקולטות למשפטים באוניברסיטאות ובמכללות בארץ, לשופטים בכל הערכאות ולמשרדי עורכי דין. מאמרים מלאים מתוך עלי משפט זמינים לקריאה גם באופן מקוון, באתר האינטרנט של המרכז האקדמי למשפט ולעסקים, וכן במאגרים "פדאור" ו"נבו".

== גיליונות מיוחדים ==

כרך ז שיצא לאור בשנת 2009 הוקדש לראיונות עם שופטיה הבולטים של ישראל בדימוס: מאיר שמגר, צבי טל, יצחק זמיר, אליעזר גולדברג, יצחק אנגלרד, דליה דורנר, יעקב טירקל ומישאל חשין.

כרך ט שיצא לאור בשנת 2011 הוקדש לזכרו של פרופ' סטיב גולדשטיין, מדקאני הפקולטה למשפטים של האוניברסיטה העברית ועורך Israel Law Review, אשר הרצה במרכז האקדמי למשפט ולעסקים בין השנים 2003-1996.

כרך י שיצא לאור בשנת 2012 הוקדש בחלקו לראיונות עם חוקרי משפט בולטים אשר פרשו לגמלאות. הראיונות עסקו בתחומי המחקר וההוראה כמו גם על תפיסת עולמם בנושאים מגוונים. התראיינו: פרופ' יוסף גרוס, פרופ' יצחק הדרי, פרופ' יהושע ויסמן, פרופ' ש"ז פלר, פרופ' שמואל שילה ופרופ' עמוס שפירא.

== קישורים חיצוניים ==
* [https://www.clb.ac.il/כתב-עת-עלי-משפט/ עלי משפט], באתר המרכז האקדמי למשפט ולעסקים

==הערות שוליים==

קטגוריה:ישראל: כתבי עת משפטיים
גנרטור רדיואיזוטופי תרמואלקטרי

גלילאו, יוליסס, קאסיני וניו הורייזונס]]
גנרטור רדיואיזוטופי תרמואלקטרי (באנגלית: radioisotope thermoelectric generator; בראשי תיבות: RTG) הוא מחולל המפיק כוח חשמלי מדעיכה רדיואקטיבית. במתקנים מסוג זה, החום הנפלט מהחומר הרדיואקטיבי מומר לחשמל דרך אפקט סיבק, בעזרת צמד תרמי.

גנרטורים מסוג זה מסוגלים לספק זרם חשמל יציב לאורך שנים רבות. הם משמשים כמקור כוח למתקנים בלתי מאוישים, כגון מגדלורים שנבנו בעבר בברית המועצות. מספר קוצבי לב ישנים כוללים RTG; כיום, מרבית קוצבי הלב משתמשים בסוללת ליתיום-יון. גנרטורים כאלו מספקים כוח גם למשימות חלל שונות, לרבות לוויינים, גשושיות (בכללן צמד החלליות וויאג'ר וניו הורייזונס) ורוברים (בכללם קיוריוסיטי).

==עקרון עבודה==
המחולל בנוי ממכל עמיד המכיל בתוכו את החומר הרדיואקטיבי, יסוד רדיואקטיבי, כמו פלוטוניום, הוא יסוד לא יציב, אשר דועך ובסופו של תהליך הדעיכה, הוא הופך לאיזוטופ יציב של עופרת. תהליך הדעיכה הזה מייצר חום רב. צמדים תרמיים ממוקמים בקירות המכל והם מחוברים אל תוכנו החם מצידם האחד ולצלעות קירור מצידם השני. הפרש הטמפרטורות בין הדלק הרדיואקטיבי החם לצלעות הקירור הקרות גורם ליצירת מתח חשמלי בצמד התרמי, שמאפשר זרימת זרם חשמלי וביצוע עבודה.
החומר הרדיואקטיבי הוא לרוב פלוטוניום-238 מכיוון שהוא דורש את מינימום עמידות חומר המכל ויש לו את תוחלת החיים הגדולה ביותר. יש לו זמן מחצית החיים של 88 שנים, כך שהוא מספיק טוב עבור משימות מחקר של מערכת השמש. עם זאת, הצמדים התרמיים מאבדים מאמינותם והם מקצרים את זמן החיים של גנרטור כזה. בארצות הברית, המחוללים הללו הם בדרך כלל מטיפוס SNAP והם שימשו במשימות חלל שונות.

==שימושים במשימות חלל==
האפשרות להשתמש באנרגיה סולארית מוגבלת בחלל. הן בגלל מרחק רב מהשמש המוריד את הניצולת עבור חלליות, והן בגלל מעברי יום-לילה, ובלאי של מצברים עבור רוברים על כוכבי לכת שונים (בעיקר על מאדים). מסיבות אלו רווח השימוש במחולל תרמואלקטרי במשימות חלל שונות, ומהווה פתרון אמין המספק הספק חשמלי יציב, לאורך זמן ארוך, ובמקרים מסוימים אף לעשרות שנים. הגנרטור הרדיואיזוטופי הוא הפתרון המועדף במשימות חלל שצורכות כמה מאות ואט לכל היותר.
*בחללית פיוניר 10 ששוגרה ב-1972, המחולל החזיק 31 שנים.
*פיוניר 11
* ויקינג 1
* ויקינג 2
*גלילאו
* קיוריוסיטי (רובר)
* פרסווירנס (רובר)
* בחלליות וויאג'ר 1 ווויאג'ר 2 המחולל פועל מאז 1977, אך נראה שיפסיק לספק אנרגיה מספקת בין 2020 ל-2026.

<gallery mode="packed" heights="180px" style="text-align:right">
File:RTG radiation measurement.jpg|בדיקת המחולל התרמואלקטרי של החללית קאסיני.
File:New Horizons 1.jpg|החללית ניו הורייזונס בחדר ההכנה. ניתן לראות צילינדר שחור הבולט מגוף החללית - זה המחולל התרמואלקטרי
</gallery>

==אזכורים==
* בסרט להציל את מארק וואטני מוזכר השימוש בגנרטור כזה לשם ניצול החום אותו הוא מפיק. עם זאת הסצנה איננה חפה מטעויות.

==ראו גם==
*זרם תרמו אלקטרי
*סוללה גרעינית

==קישורים חיצוניים==

*[http://nicecriticalmass.blogspot.co.il/2012/11/RTG.html אנרגיה גרעינית בחלל, על הקרקע, ובגוף האדם] אתר מסה קריטית.

==הערות שוליים==

קטגוריה:אנרגיה
קטגוריה:ייצור חשמל
קטגוריה:טכנולוגיה גרעינית
TFTP

TFTP (ראשי תיבות: Trivial File Transfer Protocol) הוא פרוטוקול תקשורת המשמש להעברת קבצים ובולט עקב פשטותו. הוא משמש בדרך כלל להעברה אוטומטית של קובצי אתחול וקונפיגורציה (configuration or boot files) בין מחשבים ברשת מקומית.

בהשוואה ל־FTP, פרוטוקול TFTP הוא מוגבל ביותר, ואינו מספק שום אימות, ורק לעיתים נדירות בשימוש על ידי משתמש.
בשל העיצוב הפשוט שלו, TFTP בדרך כלל מיושם באמצעות כמות קטנה מאוד של זיכרון. לכן זה שימושי לאתחול מחשבים כגון נתבים שאולי לא קיימים בהם התקני אחסון נתונים. זהו אלמנט של פרוטוקול אתחול רשת, המיושם בחומרה של כרטיס הרשת.

הגרסה העדכנית של TFTP מוגדרת בתקן בניגוד לרוב פרוטוקולי העברת הקבצים (כגון FTP ו־HTTP), פרוטוקול TFTP עובד מעל UDP ולא מעל TCP.

==הערות שוליים==

קטגוריה:תקנים בתקשורת מחשבים
פולומונוסקורפיאוס

פולומונוסקורפיאוס (שם מדעי: Pulmonoscorpius) הוא סוג נכחד של עקרב, אשר היה אחד העקרבים הגדולים ביותר שחיו אי פעם, לצד הברונטוסקורפיו הימי והפריארקטורוס. אורכו הגיע עד 70 ס"מ והוא היה בעל צבתות רחבות יחסית, דומות לאלה של העב-ידיים החיים. הוא התגלה במערב לותיאן, סקוטלנד בשנת 1994 ומאובניו תוארכו לתקופת הקרבון המיסיסיפי שלפני 338 מיליון שנה מהיום.

ממדיו הגדולים של העקרב הם לא רגילים יחסית לפרוק רגליים והוא נחשב לאחד מהגדולים ביותר מביניהם, דומה מאוד לשפירית המגאנוירה ורב-הרגל ארתרופלאורה מאותה תקופה. הסיבה שפרוקי-רגליים הצליחו לגדול כך היא עקב אחוז החמצן הגבוה באטמוספירת הקרבון. עם זאת כנראה שגופו הגדול גרם להכחדתו, כאשר רמת החמצן דעכה.

תזונתו אינה ידועה, אבל ייתכן שניזון מפרוקי-רגליים, וייתכן שהעוקץ שלו יכול היה להרוג בעלי ארבע רגליים קטנים.

== בתרבות ==
עקרב זה הופיע בסדרה פארק פרהיסטורי של נייג'ל מארוון שם נראה פרט אחד שמובא לפארק על ידי נייג'ל.

==קישורים חיצוניים==

קטגוריה:בעלי חיים שחיו בקרבון מיסיסיפי
קטגוריה:בעלי חיים שחיו בקרבון באירופה
קטגוריה:עכבישניים מהפלאוזואיקון
קטגוריה:עקרבים פרהיסטוריים
קטגוריה:מאובני טקסונים שתוארו ב-1994
קטגוריה:טקסונים שהתפתחו בקרבון מיסיסיפי
מנורה לשבת

מנורת שבת
מנורת שבת היא מנורה בעלת התקן המאפשר את הסתרת וגילוי האור, דבר המאפשר לשומרי שבת להחליש ולהגביר את התאורה החשמלית באופן מכני עקיף, ללא כיבוי והדלקה ממשיים, שהם פעולות האסורות בשבת וביום טוב.

הטיפוס הרגיל של מנורה מסוג זה הוא בעל כיסוי חיצוני מסתובב, שצידו האחד פתוח וצידו השני אטום. בעת שיש צורך באור, ניצב החלק הפתוח מול התאורה, ובעת שיש צורך בחושך, מסובב המשתמש את הגוף החיצוני לצידו האטום, ובכך חוסם את האור ללא כיבויו.

ההתקן הומצא על ידי שמואל ופר, ב-2004, ומאז נמכרו מעל ל־10,000 יחידות מהמוצר. הייצור נעשה בסין על ידי Kosher Innovations, חברה קנדית.

==הערות שוליים==

קטגוריה:טכנולוגיה והלכה: שבת
פופוזאורוס

פופוזאורוס (שם מדעי: Poposaurus) הוא סוג של ארכוזאור מתקופת הטריאס, שהיה דומה לדינוזאור ואולי עמד זקוף על שתיים. הוא התגלה בארצות הברית בשנת 1915 על ידי מ.ג. מהל בתצורת פופו אגייה שבויומינג. אורכו של הפופוזאורוס היה כ-4 מטרים. הליכתו של הפופוזאורוס הייתה מהירה יחסית, ולעיתים אף קיפץ ממקום למקום בדומה לארנב כדי לזוז מהר יותר.

למרות הדמיון לדינוזאור הוא השתייך לקבוצה קדומה יותר, הקרובה לתנינאים. הוא היה קרוב במיוחד לסוג אפיגיה מניו מקסיקו.

==ראו גם==
*אריזונזאורוס

השוואה של P. gracilis לעומת אדם

==קישורים חיצוניים==

קטגוריה:בעלי חיים שתוארו ב-1915
קטגוריה:טקסונים שתוארו בידי מוריס מל
קטגוריה:פסאודוסוכיה
קטגוריה:ארכוזאורים פרהיסטוריים
קטגוריה:בעלי חיים שחיו בטריאס עליון באמריקה הצפונית
קטגוריה:מאובני טקסונים שתוארו ב-1915
פודי חלפון

מרדכי (פודי) חלפון (נולד ב-9 במרץ 1957) הוא כדורגלן עבר ישראלי, אשר שיחק בעמדת הקשר ומזוהה בעיקר עם קבוצת מכבי נתניה. הקריירה של חלפון ככדורגלן מקצועני התפרשה על פני שלושה עשורים, וגם לאחר פרישתו עסק בתחומים הקרובים לכדורגל.

== קריירה ==
=== קריירת מועדונים ===
חלפון גדל בשכונת "גן ברכה" בנתניה למשפחה דתית. הוא גדל במחלקת הנוער של מכבי נתניה, ועלה לקבוצה הבוגרת בעונת 1975/1976. הוא התגלה כקשר הגנתי יציב ויעיל וביסס את מעמדו בקבוצה עמוסת כוכבים דוגמת עודד מכנס, גד מכנס, מרדכי שפיגלר, דוד לביא, חיים בר, יצחק ויסוקר ועוד. כחלק מתור הזהב של הקבוצה, היה שותף לתארים והישגים רבים.

בעונת בעונת 1981/1982 יצא חלפון למבחנים בקבוצת שטוטגרט הגרמנית. מהקבוצה הגרמנית דווח על עניין בשחקן, אך בשל מחלוקת כספית עם מכבי נתניה, אשר החזיקה בכרטיס השחקן של חלפון, לא נחתם עמו חוזה והוא חזר לליגה הישראלית.

לפני עונת 1984/1985 עבר חלפון בהשאלה לקבוצת בני יהודה תל אביב ששיחקה בליגת המשנה, והיה לאחד הגורמים המרכזיים לעלייתה לליגה הבכירה בתום העונה. בעונה שלאחר מכן חזר חלפון על ההישג, כאשר הושאל שוב, הפעם לבית"ר נתניה. גם קבוצה זו עלתה בתום העונה מליגת המשנה לליגה הבכירה (בפעם היחידה בתולדותיה).

לאחר שבילה שתי עונות (1984/1985 ו-1985/1986) בקבוצות אחרות, חזר חלפון לקבוצת נעוריו והיה שוב לשחקן מפתח. בעונת 1991/92 שיחק כבלם אחורי בקבוצת מכבי עירוני אשדוד בליגה המשנה. הוא פרש ממשחק פעיל כששיחק במכבי נתניה בעונת 1995/1996 כאשר הוא בן 39.

=== נבחרת ===
פודי חלפון שיחק משחק רשמי אחד בנבחרת ישראל, מול נבחרת בלגיה הצעירה באצטדיון רמת גן שנערך ב-15 בפברואר 1983 אשר הסתיים בתוצאה 2-3 לטובת נבחרת ישראל. המשחק כלל את הרכב נבחרת ישראל הצעירה אך הוכר על ידי ההתאחדות לכדורגל בישראל כמשחק של הנבחרת הלאומית.

בנוסף, שיחק חלפון בתשעה משחקים לא רשמיים בנבחרות ישראל הצעירה והבוגרת.

== לאחר פרישתו ==
לאחר פרישתו נשאר חלפון פעיל בסצנת הכדורגל המקומית. חלפון היה ממקימי קבוצת כדורגל החופים של נתניה - יהלומי נתניה, ואף שיחק בה בעונתה הראשונה אשר בסופה לקחה את אליפות הליגה. כמו כן שימש כבעלים של הקבוצה במשך שנתיים. בנוסף, הקים את קבוצת הוותיקים של נתניה ושיחק בה בעונותיה הראשונות.

כיום, חלפון הוא יהלומן.

== תארים ==
;מכבי נתניה
*אליפות המדינה בכדורגל (3):
**1977/1978, 1979/1980, 1982/1983
*גביע המדינה בכדורגל (1):
**1977/1978
*אלוף האלופים (3):
**1977/1978, 1979/1980, 1982/1983

== קישורים חיצוניים ==

==הערות שוליים==

קטגוריה:ישראלים שנולדו ב-1957
קטגוריה:קשרי כדורגל ישראלים
קטגוריה:כדורגלני נבחרת ישראל
קטגוריה:כדורגלני מכבי נתניה
קטגוריה:כדורגלני בני יהודה תל אביב
קטגוריה:כדורגלני בית"ר נתניה
קטגוריה:כדורגלני מכבי עירוני אשדוד
ספריית בית אל

ספריית בית אל היא הוצאת ספרים ורשת חנויות ספרים לציבור הדתי והמסורתי.

הוצאת הספרים נוסדה על ידי הרב בני אלון והסופרת אמונה אלון (ששימשה בה גם כעורכת ראשית) בשנת תשמ"ז. רשת ספריית בית אל הוקמה רשמית בשנת תשנ"ו, 1996.

מנכ"ל ההוצאה עד לשנים האחרונת שכיום משמש כבעליה הוא שמעון אבוטבול, שמשמש כיום גם כאחד מבעלי משרד הפרסום אשחר&more.

כיום שגיב תורג'מן משמש כמנכ"ל הספרייה.

אחד ממקימי ההוצאה והעורך הראשי של ספריה היה השר לשעבר אורי אורבך.

לרשת יש היום סניף אחד בירושלים בו היא מוכרת בעיקר את ספרי ההוצאה, וכן ספרי הפצה .

הרשת ספריית בית אל מוכרת, בנוסף לספרים רגילים גם ספרי קודש, ספרי קומיקס, קלטות וידאו, כתבי עת, תקליטורי מוזיקה, ותקליטורי DVD, וספרים בהוצאת ספריית בית אל, כל אלו מיועדים לקוראים הדתיים והמסורתיים.

== קטגוריות ספרים ==
לספריית בית אל מגוון רחב של מדורי ספרים:
* ספרי חסידות - ספרים העוסקים בנושאי חסידות וברבנים חסידיים, כגון ספרים על הבעל שם טוב, הרבי מנחם מנדל שניאורסון מחב"ד ואחרים.
* ספרי משפחה - ספרים בנושאי בריאות, נישואין, זוגיות, הורות, ילדים ועוד.
* ספרי אמונה - ספרים בנושאי מוסר ומחשבה יהודיים, כגון מידות הראי"ה, תיקון המידות ושפתי תפתח.
* ספרי טיולים - ספרים על מסלולי טיול והליכה בארץ, כגון ארץ המעיינות, ההר הטוב הזה ואבני דרך.
* ספרי קודש - סידורים ומחזורים בנוסחי אשכנז, ספרד, עדות המזרח ותימן, חומשים, מקראות וחומשי מפרשים, זמירונים וברכונים.
* ספרי הלכה - ספרי הלכה ומנהג, בהם הי"ד החזקה לרמב"ם, קיצור שולחן ערוך ומשנה ברורה.
* ספרי ילדים ונוער - סיפורים לילדים על צדיקים, סיפורים עם מסרים חינוכיים וספרי קומיקס.
* ספרי עיון וסיפורת - ספרים דתיים מהעשורים האחרונים, כגון "הפינוי" (סיפור פינוי ימית), "את ענת" של הרב חנן פורת.
* ספרי מעגל השנה - ספרים על תאריכים, חגים ותקופות מיוחדות לעם היהודי לאורך השנה, עם הלכות התקופה.
* ספרי פרשת שבוע - ספרים על פרשיות השבוע, רעיונות, מאמרים, דרשות ופירושים לחומשים ולפרשיות.
* ספרי משנה ותלמוד - ספרי משנה (ששת הסדרים) עם פירושים שונים, ספרי תלמוד ירושלמי ותלמוד בבלי על מפרשיו וספרים על התלמוד.
* ספרי תנ"ך ומפרשיו - ספרי תנ"ך עם מפרשים בסיסיים ומפרשים פחות מוכרים.

== קישורים חיצוניים ==
* [http://www.beitel.co.il/shop/ אתר ספריית בית אל]
* [http://www.d.co.il/8781320/13410/ אתר הוצאת ספריית בית אל]
* 
* 

קטגוריה:חנויות ספרים בישראל
קטגוריה:הוצאות ספרים בישראל
קטגוריה:הוצאות ספרים יהודיות
קטגוריה:ישראל: חברות שהוקמו ב-1996
מגדה סאבו

מגדה סאבו (בהונגרית: Szabó Magda; 5 באוקטובר 1917 – 19 בנובמבר 2007) הייתה משוררת, מחזאית, מתרגמת וסופרת הונגרייה, שכתבה גם ספרות ילדים ונוער. ספריה תורגמו ליותר מארבעים שפות וספרה "הדלת" זכה לגרסה קולנועית.

==ביוגרפיה==
סאבו נולדה בעיר דברצן ב-1917 וסיימה את לימודיה באוניברסיטת דברצן עם תואר דוקטור לפילוסופיה בהוראת לטינית והונגרית. בתקופת מלחמת העולם השנייה עבדה כמחנכת בפנימיית בנות פרוטסטנטית ולאחר המלחמה הפכה לעובדת מדינה במשרד הדתות והחינוך ההונגרי.

ב-1947 נישאה לסופר והמתרגם ההונגרי טיבור סובוטקה. באותה שנה התפרסם ספר השירים הראשון שלה - הטלה. הספר זכה להצלחה. ב 1949 זכתה בפרס באומגרטן הנחשב אך בו ביום הוא נשלל ממנה, ספריה הוחרמו ונאסרו לפרסום והיא פוטרה מעבודתה על ידי השלטון ההונגרי הקומוניסטי הפרו-סטליניסטי. חרם זה נמשך עד 1958. לאחר תקופה זו היוצרת שהחלה דרכה כמשוררת פנתה לכתיבת רומנים ומחזות. במהלך השנים הפכה סאבו לאחת הסופרות הנחשבות בהונגריה ובעולם. היא זכתה בפרסים ספרותיים רבים והייתה ממייסדי האקדמיה הספרותית הדיגיטלית. בשנת 2007 הלכה לעולמה כשהיא בת תשעים בעודה שקועה בקריאה.

== ספריה שתורגמו לעברית ==
*הדלת, הוצאת כתר, תרגום מהונגרית: מרים אלגזי, 2007
*רחוב קטלין, הוצאת כתר, תרגום מהונגרית: דוד טרבאי, 2011
*העופר, הוצאת עקד, תרגום מהונגרית: איתמר יעוז-קסט, 1963

== פרסים והוקרה ==
*פרס באומגרטן 1949(נשלל מידית)
* פרס אטילה יוז'ף (1959, 1972)
* פרס טיבור דרי (1966)
*פרס קושוט (1978)
* פרס פמינה לשנת 2003 בגין ספרה "הדלת"

== קישורים חיצוניים ==

* 
* 
* 
* 
* [http://www.text.org.il/index.php?book=0702108 על הספר הדלת], באתר "טקסט"
* 
* 
* 

==הערות שוליים==

קטגוריה:סופרות הונגריות
קטגוריה:מחזאים הונגרים
קטגוריה:מתרגמות הונגריות
קטגוריה:משוררות הונגריות
קטגוריה:בוגרי אוניברסיטת דברצן
קטגוריה:זוכי פרס פמינה
קטגוריה:זוכי פרס אטילה יוז'ף
קטגוריה:ילידות 1917
קטגוריה:הונגרים שנולדו ב-1917
קטגוריה:הונגריות שנפטרו ב-2007
קטגוריה:הונגרים שנפטרו ב-2007
דרמה לא אריסטוטלית

דרמה לא-אריסטוטלית או צורה אפית של דרמה היא סוג של מחזה שבו המבנה הדרמטורגי שונה במאפייניו מזה של הטרגדיה הקלאסית ומקבל אפיונים של שירה אפית כפי שהם מוגדרים על ידי הפילוסוף אריסטו בספרו פואטיקה.

המחזאי המודרני ברטולט ברכט טבע את המונח "דרמה לא-אריסטוטלית" כדי לתאר את הממדים הדרמטיים ביצירות שלו. החל מ־1930 כתב סדרה של מאמרים שנקראו "על הדרמה הלא-אריסטוטלית. במאמרים אלה הוא מזהה את יצירתו אופרה בגרוש (1928) כדוגמה של "צורה אפית". "על פי הגדרתו של אריסטו", כותב ברכט, "ההבדל בין הצורה הדרמטית והאפית מיוחס לשיטות השונות של בניית המחזה. שיטות הבנייה מתייחסות, כאן, לקשר שהמחזה מבסס בין חלקיו והמכלול שלו.

"הסופר האפי דבלין קבע קריטריון מצוין כאשר הוא אמר שביצירה אפית, בניגוד לדרמטית ניתן לקחת זוג מספריים ולחתוך אותה לקטעים שכל אחד מהם יוכל לחיות חיים עצמאיים מלאים"

ברכט מגדיר, גם, את הניגוד בין דרמה מסורתית, אריסטוטלית והמחזות האפיים שלו כמקביל לעמדות פילוסופיות אידיאליסטיות ומטריאליסטיות:
הדרמה האפית עם נקודת המבט המטריאליסטית שלה וחוסר העניין שלה בהשקעה ברגשות הצופה בה אינה מכירה במטרה מלבד הגעה לנקודת הסיום. היא מכירה סוג אחר של שרשרת אירועים שמהלכו לא צריך להיות ישר אלא יכול להיות קו עקום, או אפילו, לנוע בקפיצות ... כשאדם נתקל בצורות אפיות של מטריאליזם המופיעות בדרמה ולעיתים קרובות, בצורה בולטת, בקומדיה שהטון שלה הוא תמיד נמוך יותר ויותר מטריאליסטי

ברכט טוען שנקודת מבט מטריאליסטית זאת על העולם ובמיוחד על בן האדם, היא שעושה את הצורה האפית למתאימה ושימושית במיוחד עבור המחזאי. המדע בן זמננו, ובמיוחד עבור ברכט, המטריאליזם ההיסטורי מגלה שגורל האדם נקבע על ידי הנסיבות (חברתיות ופיזיות). הצורה האפית מאפשרת לדרמה לביים את האדם כך שיכלול הבנה מדעית זאת. המחזאי יכול להראות את האדם (ברמה של יחסים בין אישיים) באינטראקציה עם כוחות גדולים יותר ואת הדינמיקה הפועלת בחברה.

"היום, כשרואים את האדם כ'סכום כל הנסיבות החברתיות' הרי הצורה האפית היא היחידה היכולה להקיף את כל התהליכים המשרתים את הדרמה כנושא לתמונה כוללת של העולם. בצורה דומה, האדם, אדם שהוא בשר ודם, יכול להיות מקובל רק על ידי אותם התהליכים שבתוכם ובמהלכם הוא מתקיים"

== לקריאה נוספת ==
<div style="direction: ltr;">
* Bertolt Brecht|Brecht, Bertolt . 1964. Brecht on Theatre: The Development of an Aesthetic. Ed. and trans. John Willett. British edition. London: Methuen. . USA edition. New York: Hill and Wang. .
* ---. 1965. Messingkauf Dialogues|The Messingkauf Dialogues. Trans. John Willett. Bertolt Brecht: Plays, Poetry, Prose Ser. London: Methuen, 1985. .
* Peter Szondi|Szondi, Peter. 1965. Theory of the Modern Drama. Ed. and trans. Michael Hays. Theory and History of Literature Ser. 29. Minneapolis: University of Minnesota Press, 1987. .
* John Willett|Willett, John. 1964. Editorial notes. In Brecht on Theatre: The Development of an Aesthetic by Bertolt Brecht. British edition. London: Methuen. . USA edition. New York: Hill and Wang. .
* Raymond Williams|Williams, Raymond. 1993. Drama from Ibsen to Brecht. London: Hogarth. . p.277-290.
</div>

==הערות שוליים==

קטגוריה:ברטולט ברכט
Pink Friday: Roman Reloaded – The Re-Up

Pink Friday: Roman Reloaded – The Re-Up הוא מארז תקליטורים של זמרת ההיפ הופ הטרינידדית ניקי מינאז'. מארז זה הוא מהדורה מחודשת של אלבום האולפן השני של מינאז', Pink Friday: Roman Reloaded. מהדורה זו יצאה לאור ב-19 בנובמבר 2012 דרך חברות התקליטים יאנג מאני, קאש מאני וריפבליק רקורדס. במהלך הקלטת האלבום בגרסה המחודשת, עבדה מינאז' ושיתפה פעולה עם אמנים שונים ביניהם פארקר, סיארה, ליל ויין, קאסי ונטורה, טייגה, תומאס ברינקס.

האלבום הגיע למקום ה-27 במצעד האלבומים של ארצות הברית בילבורד 200, שם גם מכר 36 אלף עותקים בשבוע הראשון להוצאתו. במצעד אלבומי הראפ של ארצות הברית הגיע האלבום למקום השלישי.

מהאלבום יצאו שלושה סינגלים: "The Boys" ,"Freedom" ו-"High School", כאשר השני מופיע גם בגרסה המורחבת של האלבום. בנוסף לסינגלים, קידמה מינאז' את האלבום באמצעות סיבוב ההופעות שלה "Pink Friday: Reloaded Tour" ובאמצעות הופעתה בטקס פרסי ה-AMA של שנת 2012 עם השיר "Freedom".

== רקע ==
באפריל 2012 הוציאה לאור מינאז' את אלבום האולפן השני שלה, "Pink Friday: Roman Reloaded". ההקלטות לאלבום החלו בשנת 2011 והסתיימו בתחילת שנת 2012. האלבום הצליח מאוד והגיע לפסגת מצעדי האלבומים של ארצות הברית, בילבורד 200, ובריטניה. הסינגל הראשון מהאלבום "Starships" זכה גם הוא להצלחה רבה, והיה לאחד הסינגלים המצליחים ביותר של מינאז'. השיר נחשב לאחד השירים הנמכרים ביותר בכל הזמנים ושבר שיא כששהה בעשרת המקומות הראשונים במצעד הסינגלים של ארצות הברית, בילבורד הוט 100, במשך 21 שבועות רצופים.

ב-6 בספטמבר 2012, בטקס פרסי ה-VMA של MTV, הודיעה מינאז' כי היא מתכננת להוציא מחדש את אלבומה השני, וכי שמה של המהדורה המחודשת יהיה "Pink Friday: Roman Reloaded – The Re-Up". באותו הטקס אמרה מינאז': "שמתי שם [במהדורה המחודשת] הרבה שירים חדשים, ואני מתכוונת להוציא את הסינגל הראשון בשבוע הבא. אתם עומדים לאהוב את זה". כחודש לאחר מכן, ב-10 באוקטובר פרסמה מינאז' בעמוד הטוויטר שלה את תאריך הוצאת האלבום, ה-19 בנובמבר 2012. יום לאחר מכן פרסמה מינאז' את עטיפת האלבום, הלקוחה מסט הצילומים של מינאז' לקליפ לשיר "I Am Your Leader". בנובמבר הודיעה מינאז' שהאלבום המחודש יכלול דיסק עם שבעה שירים חדשים ו-DVD הכולל קטעי "מאחורי הקלעים" מהופעותיה.

== סינגלים ==
* "The Boys" - יצא לאור ב-13 בספטמבר 2012 כסינגל הראשון מהאלבום. בשיר משתתפת הזמרת קאסי.
* "Freedom" - הסינגל השני מהאלבום, יצא לאור ב-3 בנובמבר 2012. מינאז' הופיעה עם השיר בטקס פרסי ה-AMA לשנת 2012.
* "High School" - הסינגל השלישי מהאלבום, יצא לאור ב-2 באפריל 2013. בשיר משתתף הראפר ליל ויין. בארצות הברית הגיע השיר למעמד זהב ודורג במקום ה-15 במצעד שירי הראפ.

== רשימת רצועות ==

== מיקומי שיא ==

== נתוני מכירות ==

== קישורים חיצוניים ==

== הערות שוליים ==

קטגוריה:אלבומי ניקי מינאז'
קטגוריה:אלבומי הוצאה מחודשת
קטגוריה:אלבומים באנגלית
קטגוריה:אלבומי אוסף באנגלית
קטגוריה:אלבומים שהופקו על ידי בוי-1דה
קטגוריה:אלבומים שהופקו על ידי ד"ר לוק
קטגוריה:אלבומים שהופקו על ידי דרימלאב
קטגוריה:אלבומים שהופקו על ידי היט-בוי
קטגוריה:אלבומים שהופקו על ידי סירקט
קטגוריה:אלבומי פלטינה באוסטרליה
עמרי אסנהיים

עמרי אסנהיים (נולד ב-26 באפריל 1975) הוא עיתונאי ישראלי, משמש כתב ובמאי בתוכנית התחקירים עובדה. לפני כן שימש ככתב-חוקר ב"סופשבוע" ו"מוספשבת" של "מעריב".

==ביוגרפיה==
אסנהיים גדל במושב תל עדשים. כשהיה בן 14 נסע עם הוריו לשליחות בבון, גרמניה ולמד שם בבית ספר אמריקאי. עם גיוסו לצה"ל התנדב ל. ביחידה עבר מסלול הכשרה כלוחם ולקח חלק בלחימה בדרום לבנון. בשנת 1997 היה אסנהיים בין לוחמי היחידה שחילצו את לוחמי חטיבת גולני באסון השריפה בוואדי סלוקי.

את דרכו כעיתונאי החל אסנהיים כשדרן רדיו במשחקי כדורגל בתחנת הרדיו רדיו ללא הפסקה. במקביל החל לעבוד ככתב ותחקירן בעיתון העיר. בשנת 2004 הצטרף לעיתון מעריב ככתב חוקר המתמחה בענייני פלילים וצבא וביטחון.

בשנת 2006, הצטרף לתוכנית התחקירים "עובדה". בין תחקיריו הבולטים שלו היה תחקיר ששודר אודות שמעון קופר ששתי נשותיו נפטרו. התחקיר הביא לפתיחת חקירת משטרה ולסוף להרשעתו של קופר ברצח שתי נשותיו. תחקיר בולט נוסף שלו שודר באפריל 2016 על תקיפות מיניות ועבירות אחרות שיוחסו לרחבעם זאבי.

בשנת 2009, הוענק לו פרס סוקולוב לעיתונאות חוקרת בעבור תחקיר הניסוי הסודי של חיסון האנתרקס בחיילי צה"ל. בשנת 2011 הוענק לו פרס פרימור של הרשות השנייה לטלוויזיה ולרדיו על תחקירו בנושא הלוביסטים בכנסת. בשנת 2015, הוענק לו הפרס בשנית עבור תחקיר שהכין על הנעשה במכון לרפואה משפטית.

בשנת 2012, יצא לאור ספרו הראשון "צאלים – הטראומה של סיירת מטכ"ל", העוסק בפרשת אסון צאלים ב'. בספטמבר 2016, יצא לאור ספרו השני "לתפוס רוצח" בהוצאת "כנרת זמורה ביתן", העוסק בפרשת שמעון קופר, בתחקיר על אודותיו בתוכנית "עובדה" ובאירועים שהובילו להרשעתו ברצח הכפול.

בשנת 2020 הקים אסנהיים את חברת סטוריליין הפקות, הפרויקט הראשון של החברה הוא הסדרה פולארד שעלתה בשנת 2022 בכאן 11.

מלבד תפקידו במערכת "עובדה", נמנה אסנהיים על צוות המרצים של בית הספר לתקשורת ועיתונאות "כותרת" באוניברסיטת תל אביב.

לאסנהיים תואר ראשון בכלכלה ותקשורת מאוניברסיטת תל אביב, והוא בוגר כותרת. ב-2020 למד במלגה לעיתונאים באוניברסיטת סטנפורד. אסנהיים נשוי ואב לארבעה בנים. מתגורר עם משפחתו בקיבוץ חולדה.

== פילמוגרפיה ==
{| class="wikitable"
|+
!שם
!זמן שידור
!הערות
|-
|עובדה
|2006-
|כתב תחקירים בכיר
|-
|פולארד
|3 בפברואר 2022- 23 בפברואר 2022
|יוצר ומפיק
|}

==ספריו==
* צאלים: הטראומה של סיירת מטכ"ל, אור יהודה: כנרת, זמורה-ביתן, תשע"ג 2012.
* לתפוס רוצח, כנרת זמורה ביתן, ספטמבר 2016.

==קישורים חיצוניים==
 
* 
* [https://web.archive.org/web/20120627074633/http://www.kotler.co.il/p115-omriasen.html ביוגרפיה של אסנהיים], באתר משרד "מיתר קוטלר ייצוג וניהול בע"מ"
* 
* 
* 
* 
* 
* 
* 
* 
* 
* 
* 
* 
* 
* 
* אביב פרץ, [http://www.zuteydvarim.com/עמרי-אסנהיים/ דברים שלמדתי אחרי שעברתי לקליפורניה], בבלוג [http://www.zuteydvarim.com/ זוטי דברים], 18 באוקטובר 2019
* 

==הערות שוליים==

קטגוריה:סגל מעריב
קטגוריה:סגל חברת החדשות
קטגוריה:עיתונאים חוקרים ישראלים
קטגוריה:שדרני רדיו ישראלים
קטגוריה:עובדה (תוכנית טלוויזיה)
קטגוריה:זוכי פרס סוקולוב
קטגוריה:תל עדשים: אישים
קטגוריה:חולדה (קיבוץ): אישים
קטגוריה:בוגרי כפר הנוער ויצו ניר העמק
קטגוריה:בוגרי אוניברסיטת תל אביב
קטגוריה:בוגרי כותרת - בית ספר לעיתונאות ולתקשורת
קטגוריה:ישראלים שנולדו ב-1975
קוראים לי צביקי גרין

קוראים לי צביקי גרין הוא רב-מכר לילדים ונוער של הסופר החרדי חיים ולדר. עלילת הספר בדיונית, וכרבים מספריו של הסופר עוסקת בהתמודדות של בן נוער, גיבור העלילה, העונה לשם צביקי גרין. הספר תורגם למספר שפות.

==עלילה==
עלילת הספר עוסקת בצביקי גרין, בנו של עסקן חרדי פוליטי העובר לארצות הברית יחד עם הוריו ואחותו הצעירה ממנו בשל שליחות אליה נשלחה המשפחה. צביקי, ילד פופולרי בכיתתו בישראל מגיע לארצות הברית שם נתקל בקשיים חברתיים עקב מחסום השפה, ושוקע בדיכאון ובפיגור בלימודים בעקבות הסביבה החדשה והלא מוכרת. בסופו של דבר, הוא מצליח להשתלב בחברה, לאחר שמביס צמד בריונים שהטיל את אימתו על הילדים החלשים בכיתתו. מעמדו נוסק, הוא לומד את השפה והופך לתלמיד מצטיין ולראש ועד הכיתה. בדיוק אז מודיע אביו שהם חוזרים לארץ. כעת, לאחר שצבר מעמד והשתלב בחברה מסרב צביקי לחזור לארץ. מעט לפני החזרה צביקי נפגש באקראי עם נשיא ארצות הברית, רונלד רייגן באירוע של הקהילה היהודית בארצות הברית.

עם חזרתו לארץ, מסרב צביקי להשלים עם המציאות החדשה. הוא מזלזל בלימודים, וציוניו צונחים. הוא מתחיל לחזור לתלם עם התחברותו לבנו של מורו ילד חולה סרטן, ולבסוף חוזר לציוניו הטובים בזכות חלום. לאחר מכן הוא פוגש חבר חדש, אריאל, בעת שהוא ניגש למבחנים מאורגנים בגמרא, שמתברר כבנו של יריב פוליטי של אביו. אף על פי שאביו מבהיר שהוא רק מתנגד לדרכו של אביו של החבר החדש והוא אינו "יריב" שלו, וכי אין לו התנגדות שהם יהיו חברים, קיימת מתיחות על רקע הסכסוך בין האבות - אביו של צביקי פותח סופרמרקט המתחרה בצרכנייה של אביו של אריאל. הילדים נפרדים לחלוטין עם פתיחת הסופרמרקט. בשלב מסוים משתלטים מחבלים על הצרכנייה של אביו של אריאל בעת שהייתו של צביקי בה, והוא הוגה תוכנית בעזרתה הוא משחרר את הצרכנייה בעזרת המשטרה. האבות והילדים משלימים. הספר נחתם בתיאור בר המצווה של צביקי ותחילת לימודיו בישיבה קטנה.

בנוסף, יש בספר עלילת משנה - מערכת היחסים של אחותו, מירי, עם ילדה עיוורת בשם ג'ודי.

במוסף סיפורים של יתד נאמן שיצא לקראת חג הסוכות תשע"ה כתב ולדר פרק נוסף בסיפור העוסק בצביקי המתבגר כבחור בן 20.

בדצמבר 2019 יצא הספר בקומיקס כשבמקום הנשיא רונלד רייגן בספר הקומיקס מופיע הנשיא דונלד טראמפ.

== קישורים חיצוניים ==
* 

קטגוריה:ספרי ילדים ונוער חרדיים
קטגוריה:ספרי ילדים ונוער בעברית
קטגוריה:ספרי חיים ולדר
אין דנין אפשר משאי אפשר

אין דנין אפשר משֶאִי אפשר הוא מושג הלכתי שמשמעותו היא שלא ניתן ללמוד שלילה של פרט מסוים בהלכה אחת מתוך היקש להלכה אחרת בה הפרט הזה אינו אפשרי טכנית.

== שימוש בכלל ==
מתוך י"ג המידות שהתורה נדרשת בהן ישנן ארבע מידות שמהותן היא לימוד הלכה מתוך הלכה אחרת: בנין אב, היקש, גזירה שוה וקל וחומר, ולגבי כל אחת מהן ישנו דיון האם כלל 'אין דנים אפשר משאי אפשר' תקף:
* בנין אב - לגבי לדון אפשר משאי אפשר בבנין אב נחלקו תנאים. לשיטת רבי אליעזר דנים ולשיטת רבי עקיבא אין דנים. במקור נוסף נראה שאף בית שמאי ובית הלל נחלקו אודות השימוש בכלל זה בבנין אב.
* היקש - נחלקו האמוראים, האם הכלל נאמר גם על לימוד מיקש: לדעת רבי עקיבא, שסבור שאין למדין אפשר משאי אפשר בבניין אב, האם הדין כך גם בהיקש, או שבהיקש אף רבי עקיבא מודה שלומדים. ישנה דעה בראשונים ששיטת התלמוד ירושלמי היא שבהיקש דנים אפשר משאי אפשר.
* גזירה שוה - מצינו בתלמוד במפורש שאין דנין אפשר משאי אפשר. עם זאת ישנם ראשונים הסבורים שאביי ורבא חלוקים בדין זה.
* קל וחומר - דין מוסכם שנאמר כלל זה.

== דוגמאות לשימוש בכלל ==
בתלמוד מובא כלל זה במקומות רבים, ביניהם:
# האם ניתן ללמוד לפסח דורות, כלומר קרבן פסח הנוהג לדורות, שאינו בא מכספי מעשר שני, על ידי בנין אב מפסח מצרים שלא יכול היה לבוא מכספי מעשר, למרות שהטעם שאנו יודעים שפסח מצרים לא בא מן המעשר הוא מפני הסיבה הטכנית שאז עדיין לא הייתה מציאות של מעשרות (טרם כניסתם לארץ שעדיין לא נתחייבו במצוות התלויות בארץ).
# האם ניתן ללמוד שמצות פריה ורבייה מתקיימת בהולדת זכר ונקבה בדווקא (ולא בהולדת שני זכרים) מבנין אב מברייתו של עולם שנבראו אז אדם וחוה, למרות שאז אילו נבראו רק שני זכרים לא היה קיום לעולם.
# האם ניתן להסיק שגירות חלה בטבילה ללא מילה מתוך היקש לנשים שגירותן בטבילה בלבד, למרות שאצלן מציאות המילה איננה אפשרית.
# האם ניתן ללמוד שבהמת מעשר (הכוונה לבהמה שנתקדשה על ידי התהליך של מעשר בהמה) שילדה, הוולד אינו קרב מתוך גזירה שוה לקרבן בכור בהמה שאין הוולד שלו קרב, למרות שאצלו אין מציאות של וולד מכיוון שהוא תמיד זכר.
# האם ניתן ללמוד שעדים שרצו לחייב מלקות והוזמו, מקבל כל אחד את כל סכום המלקות ואין מחלקים אותם ביניהם, מתוך גזירה שוה לעדים שחייבו מיתה, שכל אחד מהם מתחייב מיתה שלימה, למרות ששם אין אפשרות טכנית לחייב כל עד חצי מיתה.
# האם ניתן ללמוד ששחיטת קרבן איננה חייבת להיעשות דווקא על ידי בעל הקרבן עצמו, בקל וחומר מזריקת דם הקרבן שאינו נעשה על ידי הבעלים, למרות ששם בדרך כלל אין אפשרות שהדם ייזרק על ידי הבעלים מכיוון שזריקה כשירה רק על ידי כהן (להבדיל משחיטה שכשירה אף על ידי זר).

== לקריאה נוספת ==
* אנציקלופדיה תלמודית, כרך ראשון, עמודים תר"ז - תר"ט.

== הערות שוליים ==

קטגוריה:כללים ועקרונות בהלכה
קטגוריה:מידות שהתורה נדרשת בהן